Jyväskylän Jalkapalloklubi

JJK eller Jyväskylän Jalkapalloklubi er en finsk fotballklubb fra byen Jyväskylä stiftet i 1923. JJK er den første klubben fra Jyväskylä som har spilt i den høyeste divisjonen Veikkausliiga. Laget tok steget opp til den høyeste divisjonen gjennom å vinne førstedivisjon Ykkönen i 2008–sesongen.

Fotballen i Jyväskylä fikk sitt startskudd i 1923 da idrettsforeningen Jyväskylän Palloilija ble grunnlagt. Foreningen drev med både ishockey og fotball, men i 1977 gikk disse grenene fra hverandre og fotballen fortsatte under det nye navnet JyP-77. Dette laget spilte hovedsakelig i den finske andredivisjonen, men hadde også korte opphold i Ykkönen. 

Da JyP-77 rykket ned til tredjedivisjon i 1992 grunnla man en ny fotballklubb i byen, og denne var en sammenslutning av JyP-77 og JyPKs representasjonslag under navnet JJK. Klubben rykket opp igjen til Ykkönen i 2006, og sesongen etter endte laget på en tredjeplass før de i 2008 rykket opp til Veikkausliiga for første gang.

 Kjente spillere med en fortid i klubben 
  Gjorgji Hristov
  Toni Koskela
  Ville Lehtinen
  Mikko Manninen
  Nam Ik-Kyung   Tomi Petrescu
  Babatunde Wusu
  Juha Pasoja
  Eero Markkanen

 Eksterne lenker 

 Supporterklubben til JJK

Kategori:Fotballag i Finland
Kategori:Fotballag etablert i 1923
Kategori:Mellersta Finland
Kategori:1923 i Finland